Այդ նամակն ամբողջությամբ վերցրած նողկանք առաջացնող մի զրպարտագիր է և դրան մանրամասն անդրադառնալը, ուշադրություն դարձնելն անիմաստ է (թեպետ արժե այդպիսի նամակի հեղինակին քարկոծելով վտարել Սյունիքից...). այնուամենայնիվ, կարծում եմ, որ մեր իրավապահները պետք է օրենքով նախատեսված հնարավոր միջոցներով որոշ ուշադրություն դարձնեն այս նամակին ու նրա հեղինակին կամ հեղինակներին, իսկ ԳՊՀ ղեկավարությունը՝ առաջին հերթին, բնականաբար, ռեկտորը, պետք է մտահոգ լինի իր ղեկավարած բուհում նման անբարենպաստ բարոյահոգեբանական վիճակից բխող հնարավոր հետևանքների նկատմամբ..., անշուշտ նաև անհանգստանա այդ նամակի հեղինակի կամ հեղինակների պես «պրոֆեսիոնալ» անձնակազմ ունենալու (անշուշտ եթե նրանք ԳՊՀ-ից են) համար, եթե իհարկե ինքն իրազեկ չէ այդ ամենին... Եթե իրազեկ էլ չէ, այնուամենայնիվ, պետք է նկատեմ, որ ճիշտ է ԳՊՀ-ում իր՝ ռեկտորի ոչ իրավաչափ գործողության համար որոշ չափով պարարտ միջավայր կա, սակայն այս խորհրդավոր ձորն իր որոգայթներն ունի… Տեսե՛ք թե ինչ վտանգավոր մարդիկ են՝ «Բաց նամակ» են գրում, ասելով. «Եկեք մեզ բռնեք…». ռեկտորն էլ փոխանակ նաև այս առնչությամբ ասի. «Էս որտեղ եմ ընկել, թողեմ գնամ…». «Երկու ոտքը մի կոշիկի մեջ է դրել» ու շարունակում անբանական անընկալունակություն ու համառություն դրսևորել. գոնե մի փոքր տեղ չթողնելով, որ իրեն երանի տան… Ոչ իր սխալներն է ուղղում, որպեսզի իրավունք ունենա շարունակելու աշխատանքը, ոչ էլ հեռանում... Զրպարտչագրի հեղինակները «ցավով են ընկալում» ռեկտորի նկատմամբ հրաժարականի պահանջը. ի սեր Աստծո. ինձ համար օր.՝ մեկ է, թե ով կլինի ռեկտորը, այսօր առավել ևս, երբ ես իմ դիմումով դուրս եմ եկել ԳՊՀ-ից՝ անհանդուրժելի համարելով առկա վիճակը, բայց այդ մարդը չի ընդունում և չի ուղղում իր սխալները, չի վերաիմաստավորում իր գործելակերպը, նույնիսկ այդքան լարվածությունից հետո. ամբողջ բուհը ներգրավել է թայֆայական կոնֆլիկտների, իր անհավասարակշիռ, անիրավաչափ գործելակերպի պատճառով ստեղծված անբնական ու անբանական հարաբերությունների, գործընթացների հորձանուտը... ժողովրդական լեզվով ասած «ամեն ինչ հարամ է արել...»: Ի՞նչ անենք այդ վիճակում՝ միջնորդենք Ազգային Հերոսի կոչում տան նրան, ի՞նչ է..., թե չէ ինձ ինչ. ես օր.՝ բոլորովին էլ համոզված չեմ, որ նրան սրբերը պետք է փոխարինեն...: Կրկնում ենք՝ թող ընդունի, ուղղի իր սխալները, վերաիմաստավորի ու փոխի իր ոչ իրավաչափ գործելակերպը.˟ մնա ինչքան ուզում է. ես «երկու ձեռքով» կողմ եմ: